
Eksa prezidento de Kroatio Stjepan Mesiĉ kontribuas al Tempo 
Zamenhof-tago festota en Varazdin, Bjelovar, Rijeka kaj Zagreb 
Nova libro pri Tibor Sekelj de D-ro Sanja Lazareviĉ k.a. 

Fragmento el “Sekaj larmoj” de Mirko Boziĉ en traduko de Roger Imbert 



Karaj legantoj 


Ni veis en nia lasta rubriko Karaj 
legantoj en Tempo 115 pri la financa 
stituacio de nia gazeto kaj demandis nin, 
ĉu aperos la venonta numero de Tempo 
2012? Kaj jen ni denove! 

Intervenis bona feo! La feo nomiĝas 
Turisma Asocio de la Urbo Zagrebo kiu 
subtenas nian asocion por rekandidatigo 
de Zagrebo por Universala Kongreso de 
Esperanto kaj kiu ĉi-numere komencas 
reklami Zagrebon. La subvencion trovis 
prezidantino v Judita Rey Hudeĉek. Nia 
kolego Ivan Spoljarec preparis zagreban 
bukedon el diversaj motivoj dorsflanke 
de ĉi-numero de Tempo. 

Pro la novaj kondiĉoj ni devis danki 
al nia multjara presisto Josip Pleadin kaj 
lia presejo Grafokom en Durdevac kaj 
tumi nin al zagreba presisto. 

Ivan Ŝpoljarec, kiu redaktis Tempon 
de la unua numero 1980, ĝis marto 1990 
(kiam aperis la lasta numero de Tempo 
por 1989) ĉi-numere gastas kiel grafika 
redaktoro de Tempo. 

Sur la titolpaĝo vi vidas la portreton 
de verkisto kaj esperantisto Tibor Sekelj, 
fotita de Ivan Ŝpoljarec. La jaro 2012 
estas la jaro de 125-jariĝo de Esperanto 
kaj la jaro de Tibor Sekelj. La jaro 
alproksimiĝas al sia fino. A1 la temo de 
Tibor Sekelj KEL dediĉos la zagreban 
Zamenhof-tagan feston, kiu okazos 
la 19-an de decembro en Etnografia 
muzeo, inter la objektoj kiujn Tibor 
Sekelj dum sia vivo donacis al la muzeo. 
Etnografia muzeo eldonos okaze de nia 
Zamenhof-tago novan libron pri Tibor 
Sekelj verkita kroatlingve de D-ro Sanja 
Lazareviĉ, kun kontribuoj de Damodar 
Frlan kaj Spomenka Ŝtimec. La libro 
portas la titolon Drugi ljudi i krajevi / 
Aliaj homoj kaj regionoj. Ni atendas por 
la librolanĉo gastojn el la familio de Tibor 
Sekelj, Erzsebet Sekelj (Hungario) kaj 
Ljiljana Sekelj (Serbio). 

Zamenhof-tago estas multloke festata 
kiel tago de la esperanta kulturo kaj tago 
de la esperanta libro. Pli bonan partneron 
por la Zamenhof-tago ol Etnografia 
muzeo kun eksponaĵoj de esperantisto 
Tibor Sekelj, ni apenaŭ povus deziri. 

Pluraj el niaj kluboj okazigas 
Zamenhof-tagan feston en decembro. 
Bjelovara Esperantista Societo invitas 
nin la 15-an de decembro 2012, la 
naskiĝtaga festo de L.L. Zamenhof 
al Bjelovar. Tie tri esperantaj societoj 
unuiĝis por krei festan Zamenhof-ta- 
gan programon. Krom la gastiganto 
Bjelovara Esperantista Societo, kiu 
invitas al la ejo de Ceski Obec en 


Bjelovar, Ul. Andrije Kaĉiĉa Mioŝiĉa 
28, kunorganizantoj estas Dokumenta 
Esperanto-Centro el Durdevac 
kaj Esperanto-Societo Estonteco 
el Krizevci. Kroata Fervojista 
Esperanta Asocio por siaj membroj kaj 
kunlaborantoj organizas transporton al 
Bjelovar. Por detaloj bonvolu kontakti 
prezidantinon Marica Brletiĉ, marica. 
br let ic @hznet. hr. 

En Esperanto-Klubo de Rijeka oni 
festos la ĉi-jaran Zamenhof-tagon la 
17an de decembro je la 19a horo. 

Janja Kelava okazigas en Varazdin, 
en la Urba biblioteko, fako por fremd- 
lingva literaturo ( Vila Bedekoviĉ, Str. A. 
Cesarca 10) okaze de Zamenhof-tago 
prelegon pri Tibor Sekelj de Spomenka 
Stimec, la 14an de decembro. 

Ni havas honoron gastigi sur la 
paĝoj de nia gazeto prelegon de la iama 
prezidento de Kroatio Stjepan Mesiĉ, 
kiun li afablis permesi presi. Ni dankas 
al lia konsilanto Tomislav Jakiĉ pro 
la perado de la peto. Stjepan Mesiĉ 
prelegis en Triesto la lOan de majo 
2012, kadre de Eŭropa konferenco 
okazigita de Eŭropa Esperanto-Unio, 
kun gastiganto Triesta Esperanto- 
-Asocio. Malofte ŝtatestroj partoprenas 
programojn okazigitajn de esperantistoj 
kaj kontribuas al iliaj gazetoj. 

Spomenka Ŝtimec pensiiĝis. La 
agado de KEL ekde oktobro 2012 
disvolviĝas volontule. Pardonu se viaj 
demandoj ne estos respondataj tiel rapide 
kiel antaŭe. 

La Prezidantaro de KEL kunsidis 
la 13-an de novembro 2012. La elekto- 
komisiono (Nedeljko Korasiĉ, Marija 
Jerkoviĉ, Spomenka Ŝtimec ) elektis 
dum la kunsido la 17a de oktobro 2012 la 
jenajn novajn membrojn en la Asembleo 
de KEL: Anto Mlinar, Damir Mikuliĉiĉ, 
Dalibor Ŝeatoviĉ, Faruk Islamoviĉ, 
Melanija Grgiĉ, elektitaj surbaze de 71 
individuaj membroj de KEL en 2012. 

Ni devas daŭre vivteni nian ejon en 
Knez Mislav 11. Konstatu ke la repago 
de niaj kreditoj en Vodnikova, atingis tiun 
gradon ke ekde oktobro 2012 Vodnikova 
9 finance subtenas la ejon de Knez 
Mislav per mil kunaoj monate. Bonvolu 
informiĝi pri Vodnikova aliartikole. 

Esperanto-Societo el Sisak, kiu 
afablis inviti la 11-an kongreson de 
kroataj esperantistoj dum la lOa 
kongreso de kroataj esperantistoj en 
Koprivnica rezignis pri la facilanime 
donita invito. Nataŝa Dorosuliĉ, la prezi- 
dantino de Esperanto-Societo Sisak 


sendis al la prezidantaro de Kroata 
Esperanto-Ligo la leteron kun klarigo 
ke la kondiĉoj en Sisak ne maturas por 
gastigo de la kongreso en 2013. 

Popola Universitato el Umag kon- 
sideras la inviton por aŭtuno 2013, sed 
detaloj ne ankoraŭ estas konataj. 

En la pasinta tempo je informa 
kampo aparte aktivis nia membro Duŝan 
Adnadj kiu gastis 3-fojojn por TV, du 
fojojn por TV Vojvodina kaj unu fojon 
por HRT. Pri liaj TV- kaj radio-elsendoj 
informis lia nepo Luka, ĉar Duŝan 
Adnadj grave malsaniĝis. 

Nia membro Davor Grgat estis 
honorigita de komunumo Dugi Rat kaj 
de la urbo Omiŝ, okaze de la respektivaj 
festotagoj de Dugi Rat kaj Omiŝ pro 
sia multjara kontribuo kiel kronikisto, 
ĵumalisto kaj esperantisto. Post la hono- 
rigoj, li akcidentiĝis dum plukado de 
olivoj. Bonan resaniĝon al niaj aktivuloj! 

Kroata verkisto Joza Horvat, kun- 
laboranto de Kroata Esperanto-Ligo 
en EU-projekto 2008, mortis la 26an 
de oktobro 2012 kaj ni adiaŭas de li ĉi- 
numere. 

Du aliaj kroataj verkistoj kontribuas 
al Tempo: Bozica Brkan per la titolpaĝo 
de sia nova libro La kajkava legolibro 
(en kiu aperis unu traduko de ŝia poemo 
el Tempo) kaj verkisto Mirko Boziĉ 
(1919-1995) per la fragmento el la 
romano Neisplakani / Neelplorintoj, 
kiun tradukisto Roger Imbert preferis 
titoli Sekaj larmoj. (Kiel vicprezidanto 
de Kroata Parlamento Mirko Boziĉ 
akceptis Spomenka Ŝtimec en la Kroa- 
ta parlamentejo kaj konsentis pri 
eldono de la romano en Esperanto. Tiu 
eldono neniam povis aperi. Nun realiĝas 
almenaŭ la parta konsento pri la apero de 
la verko. Dankon al Michel Imbert pro 
la permeso eldoni la fragmenton.) 

Interliber estas la plej granda 
kroata librofoiro okazinta en Zagrebo 
de la 13a ĝis la 18a de novembro 
2012. A1 ĝi ni kontribuis ĉi-aŭtune 
per nova libro pri matematiko Mate- 
matiko nia ĉiutaga de nia vicprezidanto 
Davor Klobuĉar, lanĉita la 17an de 
novembro. Eldonejo Izvori en sia budo 
ekspoziciis ankaŭ du librojn rilatantaj 
al Esperanto: Zamenhof-Strato de 
Roman Dobrzynski kaj la kroatan 
tradukon de La vivo de Damoru de T. 
Mukhhopadhyay, ambaŭ kroatigitaj el 
Esperanto de Domagoj Vidoviĉ. 

Gis la baldaŭaj kristnaskaj kaj nov- 
jaraj bondeziroj en la decembra Tempo! 

Spomenka Ŝtimec 

Eŭropo sen EU? 


Prelego de Stjepan Mesiĉ en Triesto 


Sinjoro prezidanto, gesinjoroj, estimataj geamikoj, 

Mi ne estas esperantisto, sed mi alparolas vin kiel 
geamikojn, ĉar tio kio estis ĉiam en mia koro: paco kaj 
interkompreniĝo inter homoj kaj popoloj, troviĝas 
ankaŭ en la fundamento de la ideo de universala lingvo 
Esperanto. 

Ekzistas simbolismo en la fakto ke ni renkontiĝas 
unu tagon post tiu dato kiu tra la tuta Eŭropo estas 
prifestata duoblasence, kiel Tago de la Venko en la 
Dua Mondmilito kaj ankaŭ kiel Tago de Eŭropo. Tiu 
duobleco estas tre logika, ĉar se ne estus venko super la 
naziismo kaj faŝismo ĉu en ĝia originala eldono, ĉu en 
ĝiaj diversaj variaĵoj, ne povus ekzisti la nuna Eŭropo, 
kiu rapidpaŝe marŝas al la unuiĝo. 

Kaj al la demando kiun vi prenis kiel kadran por 
via kunveno, nome - kia estus Eŭropo sen Eŭropa 
Unio, ni povus doni mallongan kaj klaran respondon: 
malunueca, malforta, trakribrita per internaj 
kontraŭdiroj kaj grandparte sub dominado de, milde 
dirite, nedemokratiaj reĝimoj. Eŭropa Unio kune 
kun ĉiuj propraj malfortecoj, kaj ĝuste nuntempe oni 
povas bone vidi ilin, ĝuste tiu Eŭropa Unio prezentas 
kondiĉon por la nuna Eŭropo. 

Ekirante de miaj spertoj sur la pozicioj de la lasta 
prezidanto de la Prezidantaro de Jugoslavio kaj de 
prezidanto de Respubliko Kroatio dumplenaj 10 jaroj, 
mi elektis dividi kun vi pensojn pri tio, ĉu la sudorienta 
Eŭropo havas alian alternativon krom Eŭropa Unio. 
Kaj refoje mi povas respondi mallonge kaj klare: ĝi ne 
havas, sed mi opinias ke tiu ĉi respondo postulas iom pli 
da klarigoj. 

Ci tie antaŭ ĉio mi ekiras de la karaktero de 
Eŭropa Unio, de tio kio ĝi devus esti, kaj tio estas, 
almenaŭ en tiu ĉi fazo - unuiĝo de suverenaj ŝtatoj, kiu 
establos tian gradon da integriĝo kaj tian kvaliton 
de iliaj reciprokaj rilatoj ke nenia milito plu eblos 
sur la malnova kontinento. Alivorte: Eŭropa Unio 
transformas Eŭropon al kontinento de la paco, kaj 
tio estas por ni, ŝtatoj ekestintaj sur la teritorio de eksa 
Jugoslavio, escepte grava. 

Mi verŝajne ne devas vin memorigi pri la fakto ke la 
plimulto de novaj ŝtatoj en la sudoriento de Eŭropo estas 
naskita en milito aŭ defendita en milito. Oni scias kiu 
estis atakinto, kiu instigis la internajn malpacojn por 
povi aperi en la rolo de la defendanto de la propra nacio, 
respektive minoritato, per glavo en la mano, kaj oni scias 
ankaŭ kiu sin defendis kvankam ankaŭ en la flanko de 
defendantoj okazis krimoj. 

Pura estas neniu, sed kiu atakis kaj kiu sin 
defendis, pri tio ne povas esti diskuto. 

Bone mi memoras kiel en la tempo kiam mi estis 
prezidanto de la Prezidantaro de Jugoslavio mi 
vizitadis, ĉu oficiale ĉu neoficiale, mondajn ĉefurbojn 
kun ununura mesaĝo por miaj kunparolantoj: faru ion, 
oni preparas militon, ĝi estos sangoplena kaj kruela, 
sed tion eblas malhelpi delegante simbolajn pacfortojn 
sur la limojn inter Kroatio kaj Serbio, respektive inter 
Bosnio-Hercegovino kaj Serbio. 



Stjepan Mesiĉ, la eksa prezidanto de Kroatio, 
prezentis en Triesto la lOan de majo 2012 dum la 
eŭropa konferenco la prelegon, kies tekston kun 
lia afabla permeso ni publikigas ĉi-tie. 

Fotis Zlatko Tisljar 

Ĉie oni priaŭskultis min, ĉe iuj ne estis malfacile 
rimarki ke ili ne kredas min, sed same tiuj kiuj kredis 
al miaj nigraj prognozoj kiel tiuj kiuj ne kredis, unuece 
respondis al mi: bedaŭrinde ni povas fari nenion. 
Dum ne ekzistas vera konflikto, ne povas esti iu ajn 
interveno. Kaj sekvis tio kio okazis kaj la respondeco de 
la internacia komunumo por la disfalo de Jugoslavio 
estas senduba. Nek Unuiĝintaj Nacioj nek Eŭropa Unio 
havis mekanismojn por malhelpi tion kio estis okazonta. 
Kaj mi diras ankoraŭfoje, okazis tio kio okazis. 

Nuntempe tiu tempo estas du jardekojn malantaŭ 
ni. Nuntempe sur la teritorio de eksa Jugoslavio ekzistas 
sendependaj ŝtatoj en la limoj kiuj korespondas al 
la limoj de la iamaj respublikoj - federaciaj unuoj, 
respektive: kaze de Kosovo, en la limoj de iama 
aŭtonomia regiono, kiu same estis konstitua parto de la 
federacio. 

Kaj nuntempe, ĝuste nuntempe, stariĝas la 
demando kiel ordigi la reciprokajn rilatojn de tiuj 
ŝtatoj kaj kiel plani ilian vojon al Eŭropa Unio, 
konsiderante tion ke Slovenio jam estas membro de 
Eŭropa Unio kaj Kroatio estas antaŭ ties pordo. 

Kial tiu ĉi demando estas tiom grava? Pro simpla 
kaŭzo: La militoj en eksa Jugoslavio ekestis ne pro tio 
ke la popoloj reciproke malamis sin, sed tamen ekestis 
militoj en kiuj okazis teruraj krimoj en ĉiuj flankoj, 
forpeloj de tutaj popolgrupoj, amasaj perfortoj, kaj pro 
la militoj ekestis malamo kiun parto de politikistoj kaj 
medioj ree ĉe ĉiuj flankoj plu disflagras. 

La nura kadro kiu povas helpi ke ni malkreskigu 
tiun malamon estas afirmado de la valoroj kiaj tolero, 
estimo de diferencoj samkiel afirmi la neceson pri 
kunvivado - ne en iu nova Jugoslavio, sed en unuiĝinta 
Eŭropo - tio estas en Eŭropa Unio. Do, nur Eŭropa 
Unio. 

Kiel prezidanto de respubliko Kroatio mi konse- 
kvence agis por starigi regionan kunlaboron, kio antaŭ 
mia poziciiĝo pinte de la ŝtato estis kiel nocio tabua temo. 
Kun Slovenio la aferoj evoluis glate ĝis ni atingis iujn 
problemojn kiuj tute ne devus iĝi problemoj kaj kiujn - 
mi kredas - ni nun solvos dank’ ĝuste al la Unio. 

En Bosnio kaj Hercegovino kiun mia antaŭulo 
volis disdividi kun Slobodan Miloŝeviĉ, necesis unue 
disvaporigi la pravigeblajn kaj kompreneblajn dubojn, 
necesis proklami klaran politikon de malakcepto de 
kiu ajn teritoria pretendo, ne rezignante samtempe 
pri la zorgo por kroatoj vivantaj en tiu ŝtato. Ankaŭ 
tie ni efektivigis signifajn paŝojn, sed pro la neefikeco 
de Bosnio kaj Hercegovino kiel ŝtato ni daŭre marŝas 
samloke. 

Kun Serbio necesis efektive starti de komenco, 
sed sub unu grava kondiĉo, kiu je la kroata flanko estas 
grandparte plenumita, kvankam ne ĝisfine, sed je la 
serba flanko tute ne ankoraŭ. Tiu antaŭkondiĉo estas 
konfrontiĝo kun la vero pri la pasinteco. Bedaŭrinde, 
la pasinteco, ĉu la plej freŝa ĉu tiu iom pli antaŭa, estas 
senskrupule utiligata kiel aduto en antaŭbalotaj 
kolizioj en kiuj ree kaj ree oni svingas la flagojn de 
naciismo kaj reciproka maltolero. 

La nura kadro en kiu tio ne estos al ni permesita 
estas Eŭropa Unio, eĉ se - mi devas tion diri - la 
Unio mem ne estas imuna je naciismoj kaj des mapli 
rilate okulfermon antaŭ la naciismoj kaj ties negativaj 
konsekvencoj. 

Tamen, la Unio baziĝas je la ideo de malfermitaj 
limoj, libera fluo de homoj, kapitalo kaj ideoj kaj 
je diferencriĉo. Mi scias, ekzistas lastatempe tiusence 
iuj nekonsekvencecoj, ekzistas ŝanceliĝoj, sed mi 
tutsimple malakceptas kredi pri la eblo ke iu, iu ajn, 
estus preta oferi ne nur altajn idealojn kiuj troviĝas en 
la fundamento de la Unio sed eĉ ĉion kion en praktiko 
oni jam realigis. 

La konjektoj pri la refortiĝado de naciismaj 
elementoj koste por, pli precize, damaĝe por komunaj 
eŭropaj interesoj, estas preterpasa fenomeno kiu 
ekestas pro la manko de vizio konfrontiĝante kun la 
krizo kontraŭ kiu la Unio luktas. Ni devas kompreni 
ke la krizon ni povas solvadi kaj solvi nur komune, 
neniam unuope, kaj eĉ malpli je la kosto de aliaj. La 
krizo estas tutgloba, en ĉi tiu kazo tuteŭropa. 

La solvo nek estas nek povas esti tia ke oni 
traktu unuope ĉiun landon kiu momente estas akute 
endanĝerigita. Simile oni faris en la tempo de la disfalo 
de Jugoslavio. Neniu havis forton okupiĝi per la krizo 
en ĝia tuto, detekti ties verajn kaŭzojn kaj montri la 
vojon sur kiu eblus eliri el ĝi. Anstataŭe la mondo unue 
okupiĝis pri Slovenio, poste pri Kroatio, tiam Bosnio- 
Hercegovino. Centmiloj da homoj pagis per la vivoj 
tian solvoaliron. Jes: centmiloj. 

Por ni en la sudoriento de Eŭropo, ankoraŭ signitaj 
per la vundoj kaj lezoj, rilate Eŭropan Union kiu 
ofertas komunecon en egalrajteco konsiderante la 
diversecojn, vere ne estas alternativo kaj ankaŭ ne 
povas esti. Kaj ju pli frue ni ĉiuj estos en Eŭropa Unio 
des pli bone. Kompreneble mi ne opinias ke iu ajn devus 
havi privilegiojn. Ni ĉiuj devas plenumi ĉiujn postulatajn 
kriteriojn, akcepti la samajn principojn, harmoniigi 
niajn naciajn leĝarojn kun la komuanj akiraĵoj de Eŭropa 
Unio por ke ni ĉiuj same pretaj, kvankam en diversa 
tempo, eniru Eŭropan Union. 

En tiu Unio senkonsidere pri la limoj, ĉiu popolo 
vivos en komuneco de sia kultura korpuso. Kaj la 
sloganoj kiuj dum la tempo de jugoslavia disfalo havis 
mortigan efikon, nome ke unu popolo devas komplete 
vivi en unusama ŝtato, perdos ĉiun sencon. 


Mi diras unu plian fojon: ju pli frue tio okazos, 
des pli bone. La intereso de Kroatio certe ne estas 
ke inter ĝi kaj ĝiaj najbaroj kresku fera Shengen- 
kurteno. En la Unio ni povos daŭrigi kaj ankaŭ ni 
devos - pro la Unio - la proceson de normaligo de niaj 
reciprokaj rilatoj, proceson de rea starigo de reciproka 
fido kaj kompreniĝado. La Unio simple devigos nin 
ke niajn najbarojn ni vidu kaj akceptu egalaj al ni 
senkonsidere pri tio kiom diferencaj ili estas. 

Jen, tio estas ŝlosilaj kaŭzoj pro kiuj mi 
ekstremdecide diras ke por la landoj de sudorienta 
Eŭropo ne estas alternativo koncerne Eŭropan 
Union. Mi iom vastigu la aserton kaj diru: Ankaŭ 
Eŭropo ne havas alternativon krom pluevoluigi 
Eŭropan Union, sed estas evidente ke en certaj ŝlosilaj 
punktoj estas necesa redifino de la Unio. 

Sed tio jam eliras el la kadro de mia temo kaj ĉi 
tie mi haltos krom unu nura rimarko: eble al iu ŝajnos 
ke mi estas tro granda idealisto, eble eĉ utopiisto. Sed 
memoru kia ŝajnis la ideo de unuiĝinta Eŭropo en la 
tempo kiam oni kreis Komunaĵon por karbo kaj ŝtalo! 

Fine ankaŭ la lingvo, kiu nin kunigis ĉi tie - 
Esperanto - al multaj ŝajnas ankaŭ nuntempe utopio. 
Sed ĝi vivas, eĉ longe. Estas nemulte konate ke granda 
kroata politikisto Stjepan Radiĉ lciel ministro en 
Reĝolando Jugoslavio intencis enkonduki esperanton 
kiel devigan lernobjekton en lemejoj. Domaĝe ke 
li tion ne faris, samkiel estas domaĝo ke ankoraŭ 
nuntempe ekzistaj tiuj kiuj dubas pri valoro de Eŭropa 
Unio. 

Mi ne dubas, kaj mi ŝatus ke ankaŭ Esperanto 
trovu sian lokon en ties institucioj. 

Dankon ke vi aŭskultis min. 

Eksprezidanto de Kroatio: Stjepan Mesiĉ 
Triesto, la 10-an de majo 2012 
Esperantigis Zlatko Tisljar 



Sur la foto de Fommo pri la paco en Triesto de maldekstre: 
Thomas Jansen (la iama ĝen. Sekretario de Popolaj partioj 
en Eŭropa Parlamento), Zlatko Tiŝljar, Milan Kuĉan (la iama 
prezidanto de Slovenio), Gianni de Michelis (la iama min- 
istro de eksteraj aferoj de Italio), Giorgio Rossetti (la iama 
eŭropa parlamentano el Italio) kiel gvidanto de la La Forumo, 
Stjepan Mesiĉ (la iama prezidanto de Kroatio) kun Nikola 
Raŝiĉ, tradukinto el la kroata kaj slovena). Fotis Petro Balazs 

Zamenhof-Tago en Kroatio 


r 


(Tago de esperanta kulturo) 

Varazdin 

Gradska knjiznica “M. Ozegoviĉ” - Odjel strane literature 

A. Cesarca 10 

14.12.- 19 h 

Bjelovar 

Gradska knjiznica “P. Preradoviĉ” 

poste Ceŝka Obec, Ul. Andrije Kaĉiĉa Mioŝiĉa 28 

15.12. - ekde 9.30 h 

Rijeka 

Esperanto-Klubo, Ul. Blaza Poliĉa 2 

17.12.- 18 h 

Zagreb 

Etnografski muzej, Mazuraniĉev trg 14 

19.12.- 19 h 

- -- --- ---- 

L_ 

Pluvoza kaj kaŝtanoza MKR en Lovran J 



Jam dum pli ol unu jardeko MKR (MontKabana 
Renkontiĝo) sinsekve venigas montaremulojn al altaj 
slovenaj Alpoj kaj malpli altaj, sed ankaŭ tre interesaj, 
kroataj montoj. Estas granda ĝuo por ĉiuj surgrimpi 
altajn, pli ol dumilmetrajn alpajn montojn, sed eble eĉ 
pli granda estas rigardi maron de niaj kroataj apudmaraj 
montoj. 

Pasintjare MKR venigis siajn partoprenantojn 
al belega pinto Stol je aŭstro-slovena limo kie fine de 
septembro regis belega, kvazaŭ somera vetero. Dum 
migrado ni sunumis en ĉemizoj kuŝante sur 2236-metra 
pinto. Kaj ĉi jara MKR okazis tri semajnojn pli poste, 
inter 11-a kaj 14-a de oktobro, sed ĉe marbordo (la ejo 
estis nur 50 metroj for de la maro!), en nordadriatika 


urbeto Lovran en Kroatio, kaj ĉiuj esperis ke la vetero 
estos almenaŭ sambela... Bedaŭrinde, tio tamen ne 
realiĝis. Antaŭ MKR la vetero estis belega, post ĝi eĉ pli 
bela ...sed, dum la aranĝo pluvis ofte kaj la ekskursoj, 
al plej alta pinto de Istrio, Uĉka (1401 m), kaj interesa 
roka pinto Sisol (835 m), ne estis tiel agrablaj. Suoj estis 
plenaj da akvo, pantalonoj malsekaj... kaj la maron ni 
tute ne vidis de la nebulplenaj pintoj. 

Sed, MKR tamen havis siajn brilajn momentojn: 
la loĝado estis plej luksa en ĉiuj 23 jaroj de la aranĝo, 
kun hotela vivnivelo kaj nepriskribeble bela rigardo al 
la golfo de Rijeka kaj najbaraj insuloj. Krome, spite al 
ŝanĝiĝema vetero, la marakvo ankoraŭ estis varma, 21 
grado, kaj la partoprenantoj uzis la eblecon naĝi. Aldone, 
samtempe kun MKR en Lovran okazis tradicia festo 
«Marunada», festo de kaŝtanoj. Komence de oktobro 
loĝantoj de Lovran kaj la ĉirkauaĵo rikoltas kaŝtanojn kaj 
preparas el ili bongustajn kukojn kaj la tuta festo estas 
kompreneble aranĝita kun multe da muziko, vintrinkado 
kaj ĝenerala festema etoso. 

Ĉi jaran MKR-on partoprenis 33 partoprenantoj el 
8 landoj kaj organizantojn speciale ĝojigis la fakto ke ĉi 
jare estis pli multe da gastoj el pli foraj landoj: Ruslando, 
Svedio, Germanio. MKR ja estas nur 4-taga aranĝo, ekde 
ĵaudo ĝis dimanĉo, kaj ne indas longe vojaĝi por tiel 
mallonga restado - sed, ĉiam eblas organizi la vojaĝon 
tiel ke oni aldone vizitu ankaŭ aliajn interesaĵon de la 
regiono kaj lokajn esperantistojn. 

Vanja Radovanoviĉ 


Monato de la libro en Krizevci 




La 15-an de oktobro 2012 en la kela salono de Kroata hejmo en Krizevci prelegis Nada Kuŝiĉ, direktorino 
de la Biblioteko kaj legejo Vrbovec pri Josip Velebit - grava kroata esperantisto. La programon okazigis Urba 
biblioteko Franjo Markoviĉ Krizevci. 

Ekspozicio de diversaj dokumentoj pri la esperantlingva kaj kroata poeto Josip Velebit estis prezentita. La 
programo omaĝis al la jubileo de la centjariĝo de Velebit, festita en liaj loĝlokoj Zapreŝiĉ kaj Vrbovec en 2011. 

Kruno Puŝkar, prezidanto de Esperanto-Societo Estonteco Krizevci prezentis Esperanton kaj disdonis 
diplomojn al la kursanoj kiuj partoprenis julian programon en la biblioteko, okazinta sub la titolo Esperanto kaj 
lingva egaleco. 

Judita Rey Hudeĉek, prezidantino de Kroata Esperanto-Ligo partoprenis en la solenaĵo. 

Kruno Puŝkar 

Matematiko nia ĉiutaga 


Vicprezidanto de KEL, 50-jara matematikisto 
Davor Klobuĉar el la urbo Osijek publikigis ĉe 
la eldonejo Element d.o.o sian 730-paĝan libron 
“Matematiko nia ĉiutaga” (kroatlingve). 

La libro kondukas la leganton tra multaj partoj 
de matematiko kaj donas multe da utilaj informoj. 
Uzebla por ĉiuj kiuj ŝatas matematikon, kaj aĝas 
inter 17 kaj 77. Kvankam “plensange” matematika 
libro, ĝi tamen estas plena de humuro kaj rakontoj. 

Krom la tre elstaraj sponsoroj (fakultatoj 
kaj lokaj ŝtataj institucioj el Osijek), la libron 
kunfinancis ankaŭ Esperanto Societo Rijeka. La 
aŭtoro enmetis en la libron kelkajn menciojn pri 
Esperanto. En la kolofona paĝo estas menciita 
la esperanta sponsoro kaj supre metita slogano 
“Matematiko estas reĝino de 1’ sciencoj” en 3 lingvoj 
(kroate, latine, esperante). Sur la lasta kovrilpaĝo en 
la aŭtora biografieto legeblas, ke li estas multjara 
aktiva membro de Kroata Esperanto-Ligo. Kaj 
en diversaj lokoj inteme de la libro menciiĝas nia 
lingvo eĉ trifoje. 

Dum la lanĉo ĉe la plej fama kroata librofoiro 
“Interliber” la 17an de novembro en Zagreb oni 
povis aŭdi plurajn prezentantojn de tiu ĉi llibro, 
sed ni elektu la edzinon de la aŭtoro. Ŝi mem estas 
universitata profesoro pri matematiko! 

“Mi plene konsentas kun aliaj prezentantoj, 
ke estas ekstreme malfacile komenti matematikan 
libron el 700 paĝoj plenaj de materialo tre 
diversspeca, al kiu apartenas numeroj, geometrio, 
algebro, aro-teorio, kombinatoriko, grafeteorio, 
matematika analizo, mezurado, cerbumaj rakontoj 
ktp. 

Mi kredas, pli interese estos, se mi, edzino de 
la aŭtoro, malkovros kiel la libro naskiĝis. 

La komenco estis en la fora pasinto, kiam li 
frekventis la okan klason de elementa lernejo. Li 
kolektis interesajn matematikajn taskojn kaj skribis 
ilin en sian etan bluan notlibron. Tiam li partoprenis 
kroatian matematikan konkurson por lemantoj kaj 
vane klopodis solvi iun problemon pri medianoj de 
triangulo. Kaj nun tiu problemo estas en la libro. 

En mezlemejo li notis ĉiam pli komplikajn 
problemojn kaj faktojn. Sed en sia studenta aĝo li 
ĉesis fari tion. Nur kiam la filino ekstudis la saman 
fakon - matematikon - en la sama fakultato, li 
rememoris siajn notlibrojn kaj enkomputiligis ilin. 
Estis tio kemo de ĉi libro. 

Kaj tiam li jam tre avide kolektis novajn 
materialojn, preskaŭ ĉiun tagon dum 2 jaroj. La 
fontoj estis interreto, libroj kaj ĉio kion li sukcesis 
kapti. Eĉ el studentaj kajeroj de la filino li prenis 



MATEMATIKA lAasa ŝvagdaŝftja 




kelkajn problemojn. Ekz. tiun pri fabelaj estaĵoj - 
Neĝulino kaj sep nanoj, Dormanta Belulino, Joĉjo 
kaj Marinjo, la sorĉistino kaj la princo. Sub certaj 
kondiĉoj, oni povas vicigi ilin ĉirkaŭ ronda tablo, 
sed je kiom da manieroj? 

Tiel do, iom post iom, aperis tiu ĉi libro. 

Ali mi, matematika profesoro, plaĉas tio, ke 
multaj komplikaj aferoj estas en ĝi klarigitaj tiel, ke 
ili ĉesas esti komplikaj. 

En la teksto estas multe da nekutimaj 
ekzemploj kaj malofte menciataj faktoj, kiujn oni 
povas bele apliki en instmado de matematiko. Ĉefe 
en mezaj lemejoj, sed foje eĉ en universitatoj. 

Krome, la libro montras ke matematiko, 
kutime tre serioza kaj severa, povas esti ankaŭ gaja, 
eĉ humurplena. Legante la tekston, kelkfoje mi 
ridegis elkore. Krom la teksto, spritaj estas ankaŭ 
la ilustraĵoj. Ekz. la eta azeno kiu havas problemojn 
kun kalkulado, aŭ la fabelaj nanoj, portantaj al sia 
laboro ne pioĉojn kaj ŝovelilojn, sed liniilojn kaj 
cirkelojn. 

Pro ĉio ĉi la libro al mi plaĉas, kaj mi kredas, 
ke ĝi helpos al popularigo de matematiko en nia 
lando. 

Antoaneta Klobuĉar 
(Esperantigis Davor Klobuĉar) 

Kroataj pupoj en Japanio 


La2aMondaPupekspozicio okazis en lajapana 
urbo Higashikagawa inter la 29a de septembro kaj 
la 8a de oktobro. Ĉijare estis reprezentataj 41 landoj 
per 700 pupoj faritaj el metalo, papero, maizaj folioj, 
ligno, porcelano, ŝtofo kaj plasto. La tuta kolekto 
estis farita danke al la kunlaboro de esperantistoj. 
Elstare menciendas, ke la uzbeka registaro sendis 
10 aŭtentikajn marionetojn, speciale faritaj por ĉi 
- evento. 

Tre aprezataj estis la vestaĵoj de la laosaj pupoj, 
la marioneto el Mianmaro, la mongolaj ĉevalistoj 
kaj indiĝenoj el Kanado. Ankaŭ japanaj pupoj estis 
montritaj en 20 hejmoj ĉirkaŭ la ĉefa ekspoziciejo. 
Kroatio estis prezentita per pupoj kiujn en Sisak 
produktis pupkreantino Vera Vuksanoviĉ kaj kiujn 
la orginizanto de la ekspozicio aĉetis por la bezooj 
de la ekspozicio. La pupo kreita en Sisak, vestita 
per la tradicia kostumo, omamas la ĉi-jaran afiŝon 
de la japana pupfesto. 

Plia ero en la programo estis parado kun 200 
diverslandaj kostumoj, pupa kabuko, pupteatraĵo, 
ateliero pri farado de pupoj el japana papero. La 
lokaj manĝejoj servis pladojn el Eŭropo, Usono 
kaj Azio. 

La amaskomunikiloj subtenis la aranĝon 
per aperigo de 7 artikoloj en 5 lokaj kaj regionaj 
ĵumaloj; plie 1 radia kaj 5 televidaj stacioj informis 
6-foje pri la evento. Rimarkinde estas, ke la konata 
TV-kanalo NHK faris 2-foje rektajn elsendojn, kiuj 
tiel efikis, ke la publiko kelkmilobliĝis. 



Ni nun kovas la planon por la venontjara 
ekspozicio kun pli bunta reprezentantaro, 
diversspecaj teatraĵoj kaj opero. 

Bonvenon al la la 3a Monda Pupekspozicio en 
2013 en Higashikagawa! 

E. Miyoshi 


Tempo gastas en Kajkava legolibro 



La bela desegnaĵo de Jenio 
Vukeliĉ omamas la titolpaĝon de la 
nova libro de la kroata ĵumalistino kaj 
verkistino Bozica Brkan, titolita La 
kajkava legolibro. La impona verko 
aperis ĉe la eldonejo Acumen. 

Bozica Brkan estas elstara 
poetino kies esprimlingvo en tiu ĉi 
enciklopedieska verko estas lakajakava 
dialekto de la kroata. Unu paĝo de la 
impona verko La kajkava legolibro 
gastigis - paĝon de Tempo el la numero 
107 de la jaro 2010. Temas pri la traduko 
de la poemo de Bozica Brkan En la 
nokto. La poemon tradukis Spomenka 
Ŝtimec. 

S.Ŝ. 

Sekaj larmoj 


Mirko Bozic 
SEKAJ LARMOJ 

Neisplakani 

(Romano) 

I-a ĉapitro 

Sur malalta trepiedo ligna, nigra plado, kaj 
sur ĝi zorgege elrodita de la vosto ĝis la kapo, 
disrompita skeleto de truto. Unu okulo elsuĉita, 
en la mallumo ĝia orbito eloscedas, kaj sur la 
malklara fridaĵo de la okulo vibras la ruĝeta lumo 
de la dika ardŝtipo, kiu jam frostotime kovriĝas 
per la prujno de 1' cindroj kvazaŭ per varmaj 
eriĝemaj skvamoj. 

Larefulman facon de lamortafiŝokulo algapis 
longkrura malgrasa homo. Komence li dormeme 
miris ĉar nek li nek iu el liaj naŭ familianoj ĝin 
elsorbis kaj tiam li pense forvagis: eble la fiŝo en 
tiu okulo konservis sian venĝredonon... Ankaŭ 
posttagmeze, la rivero, kiam li enpuŝis sian 
terplenan polekson en la fajnan reteskan fendaĵon 
sub la brankoj, li dum momento vidis kvazaŭ la 
samon en ĝiaj fiksrigardaj pupiloj ŝvelintaj pro la 
neaŭdebla doloro de stertoro. 

Tiam la viron denove trapinglas ia fimebra, 
vertebrapikjuko, sed ĉifoje inundita de T memoro. 

Li staris kubute apogita al la kapfino de la 
abiaĵa lito en kiu koagule raŭkis la kveradoj de la 
surflanke lapkroĉaj infanoj. 

En la ĉambreto eksusuras la foliaro, kie iame 
muĝis la bovo. Nun sole siblis tra la malfermitaj 
lukoj la rapidigita murmuro de la pluvo kiu 
gute bekadis - kvazaŭ flugistaro da ĉielaj bluaj 
nudkoluloj la sablerojn en la kanaleto sub la 
malalta larmkomico. La laneca buklaro de la 
stemiĝinta furno lante distreniĝis en la humidigita 
ŝtona areo. 

La viro plue gapis al la okulo sur la fiŝa 
ostamaso. Nun li nenion plu antaŭsentis, sed li 
estis en si mem sarkasme praviganta la mergintan 
projekton. Delonge li veneniĝis de tiu projekto 
samkiel tiu fiŝo per balukoto. 

Ĉiam tiu intema malplektado lin allogas per 
sia duobla malracio: per la mordsevera fortimpeto 
de la malsat-eksciteblo kaj la magnetsorĉa pan- 
bonflaraĵo. Kvazaŭ krevfuĝus la tero sub liaj 
gamboj: formikigas lin la nesekureco de la defendo 
kaj samtempe lin malpezigas, senzorgigas lin la 
estonta ĝugrasa fmktmaturiĝeco de lia vizaĝo 
kaj li volas pro ĝi esti trompata. Ĉu ne estas ĉio 


ĉi nur espero, sento poreca kaj ĝememe primza? 
Lia vivo priokulas forĝe per nesatigeblaj tmoj 
kvazaŭ spongo. Pmntepreno lin erete sorbigus. 
Pmnto estas espero. Sed la spongon oni eltordas 
per manpremo, (per la polekso oni enpremas la 
brakojn) kaj ĝi ekflosas denove leĝera, seka kaj 
aeroza, plenplena je nigraj kavaĵoj, subokulaj 
bluŝvelaĵoj kaj raŭka kverado. 

Kiu ajn estu la espero, necesas amiki kun 
li, pensis la viro. Ne estas amikeco sen risko ĝin 
perdi, same ne espero sen provo akiri amikecon. 
Kaj espero kaj amiko plej ofte estas raraj, lantaj 
kaj misaŭguraj, sed sen ili la homoj estus ankoraŭ 
pli grave surprizitaj de la plagoj. Li kliniĝas antaŭ 
ili bonvoleme kaj solene, kvankam ili eble estas 
la komenco de senespero kaj malamikeco, ĉar ĉiel 
neniun komencon oni povas malhelpi. 

La verega neceso pmntepreni kaj la malfeliĉa 
ŝanco por aĉeti, kaj de ambaŭ la timo kiel ankaŭ 
de la postaj, fastaj tagoj, pensas la viro. La necesoj 
kaj la ŝancoj, reteskaj fadenoj, je kiuj kroĉiĝas 
la vivo. Se rompiĝas tiuj fatalaj fadenoj, la vivoj 
ekputras kiel kadavroj kaj glacieco briligas ilian 
okulon. Ŝancoj kaj necesoj! Rondŝvebas fiaŭguraj 
afliktintoj, rondŝvebas komicoj nigrasignaj, 
rondŝvebas la kosmo kapriolega, kaj la homo 
interplektas pro siaj etaj gamboj tiujn retojn kaj 
iel li sur la tero pasas. Mateniĝas. 

La frido ekparalizas liajn ŝultrojn kaj 
disverŝiĝas laŭ liaj membroj. Li trovas sin 
bulŝmmpa sur la junkmato, kun malmola 
subkapaĵo kvazaŭ li ŝutiĝus de la tegmento kune 
kun la junkaĵa tufo. 

La vila kapeto de la plej juna debalanciĝis 
el la lito kaj pendis iomon super la planko kvazaŭ 
ĉe buĉita ŝafido. La viro subprenis ĝin per la 
maldekstra polmo kaj enigis ĝin retre en la neston 
de la kovitaro, kvazaŭ forkaresante malkvietan 
faskon de la haroj. 

Nun ŝi leviĝus - se ŝi estus viva - kaj 
ŝi trarapidus la domon: en unu momento ŝi 
stangekscitus la palan ardaĵon, ektintus la 
kupropoto, bolus la densa kaĉo, muĝvokus la 
bovo, ŝprucus la gaja infanploro. Kaj ŝi timeme 
rigardus lin. Ŝi ne volus ke li antaŭe jam ĵetu la 
tutan kulpon al si mem, ŝi duonigus la zorgoplenon, 
kaj tiun planon taŭgan al la virina naturo ŝi 
konsidems sia, la langon ŝi retims de sur sia zorga 
nepripensemo kaj instigus lian bonintencan 
projektadon. Ŝi silentus kompreneble , tuta je siaj 
laboroj, sed li ĉion ĉi pmntlegus el ŝiaj okuloj 
por sia pravigo.“Vi scias ke tio estas malbona kaj 

tamen vi instigis min. Facile vi rakontos nun ke vi 
antaŭe timtremis. Ne ĵuru je la infanoj!, Loko ne 
estis, li devis foriri'? Ho, virina abrupteco! Ĉu vi 
redonos al li, ĉu vi...“ 

La domo batdoloris sub la surda respondo. 

Sed tamen estas pli facile al li, kvazaŭ post 
senspiriga kverelo. Jen, eble estis jam fatdecidite, 
ke ĝuste tiun vintran matenon naskiĝos lia 
tortura elpensaĵo, li konsolis sin alstreĉante siajn 
diskraĉajn ŝuegojn. 

- Iglica, ekscitu la fajron, por ke la infanoj 
varmiĝu- li diras al knabineto kun lakteca vizaĝo, 
fulgetita de la lastvespera fumo. 

- Mi iras serĉi iun ajnaĵon... - li daŭrigas al 
ŝi per la ĉiutaga espero. 

Guste kiel sur la laktosulkoza kremsupraĵo, 
faltiĝas sur la vizaĝo de la etulino rideta tremondo, 
ĉu pro la humida frido, ĉu pro la kutime senfrukta 
promeso de la patro. 

Ŝi rapidmove leviĝas, paŝadas iomete sur 
siaj nudaj, fragilaj piedoj, kaj tiam ekkaŭras 
ĉe la kameno kaj fosesploras la lignocindron 
per la manoj. Ŝi surĵetas sekajn foliojn sur la 
kovbrulantan blankan ardaĵon kaj blovas per 
malforta spiro. Ekplektiĝas fuma fadeno kaj ŝi 
tiam vestas sin. 

Ŝi dormis ankoraŭ kun la infanoj, kvankam 
ŝiaj femuroj ekhumidiĝis kaj ŝiaj koksoj iomete 
oscedis kiel glaveskaj folioj ĉirkaŭ la blueta 
ovario de irido. 

Ŝi havis infanecajn vestĉifonojn franĝitaj de 
ekburĝonintaj mamoj kvazaŭ de adaptitaj ŝildaj 
ŝtofflikaĵoj, kaj helbluajn migdaleskajn okulojn, 
honte virinetajn. 

Sed la homo ne rigardas al floro kiam li 
pensas pri la panero. 

Tiam ekiru jam ĉipaŝe kaj alportu al ili kion 
ajn! 

Li tumiĝas, paŝas, malfermas la pordon: 
la glacia aero skurĝas lin pluvgute kvazaŭ per 
franĝa vipo. Li fermetas la pordon, elblovas 
en la mankavojn. Li volis ekpreni la kapuĉan 
pluvmantelon, tristan signon, enterigan odoron, 
surdan ĝemon. A1 la espero necesas aliri kun 
dissternitaj manoj kaj serena koro, tiel kiel iam 
Gavran la aventurema sciis disflagrigi sian 
alverŝan ridon. En la mizero necesas akiri amikon 
per sia amikeco. Bonvolema, kora kaj serena estu 
cia aspekto. Nenian signon krom serena vizaĝo kaj 
malmultaj vortoj, ĉar la homoj ne estas malbonaj 
se oni aliras ilin kun serena vizaĝo kaj malmultaj 
vortoj. 


Ankoraŭfoje li entrinkas spire la humidecon 
de la ŝtona hejtejo kaj tumas la rigardon al la 
disbmlanta fajrejo kaj al la vaka kroĉstango. 

Iglica sidiĝas sur la trepiedon kaj sorbas la 
malvarman okulon de la tmto. Ŝi ĉirkaŭlekis poste 
du fingrojn kaj ĵetis tra la fenestro la fiŝmbaĵon. 
La viro eliras. 

La maldensaj pluvdomoj sparkis oblikve kaj 
iam tiam fingroŝmacis lian malhelan vizaĝon. 

Esperantigis Roger Imbert 

Noto: 

La verko neniam estis eldonita. Eĉ pli, perdiĝis la manuskripto 
de la traduko de Roger Imbert. Tempo publikigas ĉapitron 
trovitan en nia arkivo (Bulteno de SEK, N-ro 1-2/1964). 


Poezio 


_ 


„Eble iu rememoras 

vian kanton dum roz’ floras?!“ 

Ĉarma tago ekaperas 
„oranĝe 1’eost’ elstaras“, 
ĝojon la okul’ generas 
sed kor’ mia pli amaras. 

Jen denove sun’ varmigas, 
sur la strando laro nestas, 
preskaŭ ĉio kiel iam, 
nure Vi de mi forestas... 

Eble iu rememoras 

Vian kanton dum’ roz’ floras?! 

Ante Dabo 

(El la kroata Ivo Boroveĉki) 

HelpoalKEL 


KEL ricevis malpli grandan subvencion en 2012 ol en la antaŭaj jaroj kaj havas financajn 
malfacilaĵojn samkiel multaj firmaoj kaj asocioj ĉirkaŭ ni. Tio signifas ke necesas pligrandigi nian helpon 
al KEL. 

La estraro de KEL dum sia kunsido akceptis decidon malrapidigi la repagojn de kreditoj al 
Vodnikova 9, por ke el la lupagoj en Vodnikova 9 oni financu la ejon de Kroata Esperanto-Ligo en Knez 
Mislav 11 per 1000 kn monate. 

La kreditoroj konsentis pri tiu propono por helpi al la agado de KEL. La unuan fojon en la 9-jara 
historio la ejo Vodnikova 9 finance helpas al la ejo Knez Mislav 11! 

Multaj unuopuloj helpas en 2012 diversmaniere por ke nia oficejo funkciu: 

1. Judita Rey Hudeĉek (benzinmono) 300,00 kn 

2. Neven Kovaĉiĉ (helpo por administra helpanto Tihana) 3000,00 kn 

3. Radenko Miloŝeviĉ (inko por printilo) 150,00 kn 

4. Neven Kovaĉiĉ (donaco de mebloj) 2000,00 kn 

5. Boris Di Costanzo (donaco de libroŝranko kaj muntado) 2000,00 kn 

6. Spomenka Ŝtimec (urba transportkosto) 400,00 kn 

7. Zlatko Tiŝljar/por Esperanto-Ŝoceto „Tibor Sekelj“ (por elektrokosto) 200,00 kn 

8. Mladenka Dakoviĉ/por Esperanto-Societo „Tibor Sekelj“ (por gaskosto) 200,00 kn 

9. Neven Kovaĉiĉ (por purigistino) 400,00 kn 

Sume: 8650 kn 

Multaj homoj kontribuis per sia libera tempo, ideo, sperto, konsilo. Kiel helpis vi? 

A1 ĉiuj tre koran dankon. 

S.S. 


Vodnikova 9 

nia estonta eio 


i 


Poezio 


652. MilanMesiĉ 13,31 eŭroj 

653. Ivica Krznariĉ 26,62 eŭroj 

654. Lota Sambrailo 8,00 eŭroj 

655. Spomenka Ŝtimec 6,65 eŭroj 

656. Esperanto Societo Rijeka anstataŭ 

floroj sur la tombo de Vjera Baletiĉ 40,00 eŭroj 

En novembro 2012 KEL kolektis 94,58 eŭrojn 

Ekde la jaro 2003 KEL kolektis inter siaj 
membroj 27 522,59 eŭrojn. 

Nia granda kredito de 50.500 eŭroj reduktiĝis al 
9.977,30 eŭroj. 

Aliaj kaj lastaj kreditoj: 

Kredito al Esperanto-Societo „Trixini“ 

17.537,84 eŭroj. 

Kredito al Esperanto-Societo Rijeka 2.464,15 
eŭroj. 

Memorigo: 

Kiam ni aĉetis nian ejon en Vodnikova 9 en 
2003 , ni pagis por ĝi 108 000 eŭrojn. 

Ni devis pagi aldone imposton de 5000 eŭroj. 
Sume ni pagis 113 000 eŭrojn. 


6 . 12 . 2001 . 

MIA ESPERO 

Mia vivo estas malfacila 
kaj mia fŭturo 
ne ŝajnas brila. 

Kun ĉiu nova tago 
kelkaj miaj sonĝoj subakviĝas 
kaj mia futuro pli malklariĝas. 

Malgraŭ ĉio mi kredas en Dion 
kiu havas ĉiun scion, 
mi vere kredas ke Li havas manieron 
solvi plej bone ĉiun aferon. 

Mi scias ke Li uzas homojn kun boneco en iliaj koroj 
kvazaŭ kuracilo por malbonaj aferoj 
kaj ĉi-monde kaŭzitaj doloroj. 

Mi vere kredas kaj esperas ke 
Li iam miajn futurajn vojojn lumigos 
kaj ke mia estonteco al mi malkovros 
iujn ĝis nun nekonatajn mondojn 
kaj al miaj nunaj demandoj donos al mi futurajn 
respondojn. 

Kara leganto 

vi povas vidi el ĉi-tiu poemo 
ke mi vere estas esperanto. 

Goran Lakotiĉ 

Noto: Kara leganto, vi povas vidi el ĉi-tiu poemo ke mi vere estas esperanto. 

Mortis verkisto JOZA HORVAT 


Prozisto Joza Horvat, kiu famiĝis per priskribo 
de siaj mondovojaĝoj, mortis en Zagrebo la 26-an de 
oktobro 2012. 

Naskita en la plej norda kroata vilaĝo Kotoriba la 
lOan de marto 2015, Horvat eniris politikan vivon kiel 
arda komunisto. Apenaŭ absolviĝinta siajn studojn de 
filozofio, pedagogio kaj literaturo, Joza Horvat direktis 
sin en novembro 1941 al la arbaroj, al la partizanoj kaj 
partoprenis defendan militon kiel politika estro. Post la 
milito li estis redaktoro de pluraj kulturrevuoj, eldonejoj, 
dramaturgo, sekretario de literatura asocio... 

Junulaĝe li eldonis sian unuan romanon Sepa b 
(Sedmi b) 1939. E1 la milita prozo plej konatas Notoj 
pri la morto de PetarArbutina kaj romano Kato kun 
kasko (Maĉak pod ŝljemom) kun la humura ĉefheroo 
Ilija Kapara. La romano estas tradukita en Esperanto 
de Zlatko Tiŝljar kaj restis neeldonita. 

La filmo Ciguli Miguli por kiu li verkis scenaron 
en 1952 estis malpermesita ĉar politike netaŭga pro ties 
etburĝeco. Reage li direktis sin al la mondo sur sia velŝipo 
Besa. En 1973 aperis la samnoma dujara taglibro pri la 
vojaĝoj, pri la rilato de la homo kaj la maro. La familia 
tragedio revenigis lin el Venezuelo hejmen. 

Horvat traveturis la mondon en nuksoŝelo, kiel li 
mem kutimis komenti, sur la petalo de tilifolio , kiel diris 
por li verkisto Miroslav Krleza. Dum la mondvojaĝo 
li perdis ambaŭ filojn. La tragedio de la verkisto 
naskis infanromanon pri la insuloj Wa kaj Tapu en 
Wakajtapu (Waitapu) gravan verkon de la kroata 
literaturo. Tiu verko estis en la centro de EU-projekto de 
KEL, financita de Eŭropa Unio, inter la jaroj 2008-2010. 
En tiu projekto Malasree Dasgupta tradukis la verkon 



Zlatko Tiŝljar kun Joza Horvat 


en la bengalan, je granda ĝojo de la aŭtoro. Jam pli frue 
en Wuchan, en Cinio, en la jaro 2005, Wakajtapu 
estis eldonita en la ĉina lingvo, por festi la agadon de 
tradukisto Hu Guozhu. 

Post Besa li veturis sur la ŝipo Modra lasta. 

Lia lastaj verkoj pri la maro estas Preĝo antaŭ la 
navigado (Molitva prije plovidbe) el 1995, Delfeno 
Dirk kaj Maldiligenta ĉevalino (Dupin Dirk i Lijena 
kobila) 1997 kaj Lumturo (Svjetionik). 

Lia aŭtobiografio aperis en 2005 sub la titolo 
Atestanto de la preterpasado (Svjedok prolaznosti). 

Horvat estas unika figuro en la kroata literaturo. 
Li amikis al Esperanto kaj plurfoje gastis en kulturaj 
programoj de esperantistoj. 

S. Stimec 




Vjera Baletiĉ (1928 - 2012) 


Vjera Baletiĉ naskiĝis en Cerna apud Vinkovci la 6-an de oktobro 1928 kaj mortis en Rijeka autune 2012. 
Profesie ŝi estis instruistino de geografio kaj historio. Esperanton komencis lemi dum siaj studentaj tagoj en Zagreb 
en la jaro 1950. Si partoprenis sian unuan Universalan Kongreson de Esperanto en Zagreb en la jaro 1953 kaj 
komencis instmi Esperanton en 1953 en Vinkovci en la Unua elementa lernejo. Poste ŝi daŭrigis la instmadon de 
Esperanto en Novi Vinodolski kaj ekde 1960 en Rijeka. En ŝiaj kursoj (inter 1960 kaj 1980)en elementaj lernejoj 
Mateotti kaj poste Kozala en Rijeka, partoprenis averaĝe 40 lemantoj ĉiujare. Si ekzameniĝis pri B-ekzameno 
de Esperanto en 1964 kaj C-ekzameno en Primoŝten en 1972. En tiu periodo ŝi fariĝis delegito por urbo Opatija 
kaj fakdelegito de UEApri historio kaj geografio. Vjera Baletiĉ estis regula membro de Esperanto Societo Rijeka 
ĝis sia morto. Si partoprenis kelkajn UK-ojn kaj helpis en realigo de diversaj Esperanto-aranĝoj en Rijeka. 

Ekde sia esperantistiĝo, ĝis sia morto ŝi restis fidela al siaj idealoj inter kiuj ankaŭ al esperantismo. 

V.M. 


lii lii lii * * * * ■»**«**»*«**«* ,,, ^^ 


Draŝko Toplak (1937 - 2012) 


Draŝko Toplak estis pentristo, instruisto pri pentroarto. Li naskiĝis en Varazdin la 2-an de aprilo 1937 kaj 
mortis en Zagrebo la 29an de aŭgusto 2012. Instmante en Vinica kaj poste en Zagrebo, li iniciatis Esperanto-kurson 
en Elementa lernejo Mato Lovrak. Li kreis desegnaĵojn por libroj de sia bofratino Zora Heide Etulaj aventuroj, 
kaj por ties svedlingva eldono De sma evntyrarna samkiel por la poemkolekto Nisam te zaboravila, grade. La 
poemaro estis tradukita esperanten sub la titolo Kantoj de P silento. 

Li estis pasia montgrimpanto. Li abunde informadis pri Esperanto. 

M. Toplak 

Bonvenon al Zagrebo! 



TURISMA ASOCIO DE LA URBO ZAGREB http://www.zagreb-touristinfo.hr 

Turisma Asocio de la urbo Zagrebo uzas Esperanton. http://www.zagreb-touristinfo.hr/?l=spe 


Fotis Ivan Ŝpoljarec 































